[{"text_idx": "#000003", "text": "Byddai\u2019r cynlluniau yn gadael Ynys Mo\u0302n heb yr un llys, gyda dioddefwyr felly yn gorfod teithio milltiroedd i roi tystiolaeth ac i gael gweld cyfiawnder yn cael ei weinyddu. Byddai achosion yn cael eu symud i Ganolfan Cyfiawnder Troseddol Caernarfon, sydd mewn rhai achosion yn cymryd dros awr i deithio yno ar drafnidiaeth gyhoeddus."}, {"text_idx": "#000005", "text": "Mae\u2019r cynrychiolwyr Plaid Cymru wedi dweud eu bod yn siomedig iawn ac wedi\u2019u cythruddo gyda\u2019r cynlluniau i gau llysoedd Caergybi a Llangefni, gan adael dim darpariaeth llysoedd ar yr ynys, gan ychwanegu y byddent yn brwydro dros ddyfodol y llysoedd."}, {"text_idx": "#000008", "text": "Dywedodd Cynghorydd Aethwy, cyfreithiwr wedi ymddeol, Meirion Jones \u201cDylai mynediad at gyfiawnder fod ar gael i bawb. Yn fy mhrofiad i, yn rhy aml y tlawd neu\u2019r difreintiedig sydd yn gorfod mynychu llysoedd, Llysoedd Sir ac Ynadon, ac nid yw\u2019n debygol fod gan y bobl yma fynediad at gar ac felly\u2019n gorfod dibynnu ar drafnidiaeth gyhoeddus. Y rhai mwyaf bregus mewn cymdeithas fydd yn dioddef, y rhai sydd angen gwasanaethau cyfreithiol sydd heb fynediad atynt."}, {"text_idx": "#000011", "text": "Maent hefyd yn gofyn am ystyriaeth o ofynion yr Heddlu ac eraill. \u201cMae angen ystyried agweddau yn ymwneud a\u0302 dalfeydd yr Heddlu. Mae\u2019r Heddlu o dan bwysau amser ac mae\u2019n gwneud synnwyr bod dalfa ar yr ynys yn hytrach na fod swyddogion yr heddlu yn treulio amser yn eu cerbydau yn mynd a\u0302 phobl wedi\u2019u harestio i Gaernarfon bob tro.\u201d"}, {"text_idx": "#000012", "text": "Mae\u2019r cynrychiolwyr Plaid Cymru yn paratoi eu cyflwyniad i\u2019r ymgynghoriad ac yn annog y cyhoedd i ymateb hefyd. Bydd yr ymgynghoriad ar ddyfodol cyfleusterau cyfreithiol yng Nghymru a Lloegr yn dod i ben ar Hydref 8fed."}, {"text_idx": "#000018", "text": "Wrth ymateb i\u2019r cyhoeddiad bod \u2018Lloyds Bank\u2019..."}]